Document ID: /roh_data/filtered/fineweb-2-filterrobots_roh.jsonl.gz/2441

La votaziun davart l'iniziativa che ha vulì abolir il parlament communal ed augmentar il dumber da commembers da suprastanza è stada guliva cun mintgamai 470 vuschs pro e contra. Per reveder la constituziun communala avessi duvrà ina maioritad da 75% da las vuschs.
Nova chasa da scola
In cler gea ha il suveran ditg al credit da 7,2 milliuns francs per ina nova chasa da scola che duai remplazzar il bajetg vegl da l'onn 1896. La glista da mancanzas da la veglia chasa da scola era lunga, memia lunga. L'edifizi cun tschintg auzadas duai remplazzar la veglia chasa da scola.
RR novitads 14:00